b'\n_START_ARTICLE_\nNorsk Forening Mot Antisemittisme\n_START_PARAGRAPH_\nNorsk Forening Mot Antisemittisme er en norsk organisasjon hvis form\xc3\xa5l er \xc3\xa5 arbeide mot antisemittisme. Initiativet ble tatt av Jo Benkow, og organisasjonens f\xc3\xb8rste leder var Kristoffer Gj\xc3\xb8tterud, men ledes i dag av Christine Mohn. Andre prominente personligheter som har jobbet med organisasjonen er Jahn Otto Johansen, Einhart Lorenz, Tor Bach og Henrik Lunde. Organisasjonen er i dag lite aktiv, men har tidligere utarbeidet blant annet det de omtaler som en vaksinepakke mot antisemittisme til bruk i skolen._NEWLINE_P\xc3\xa5 det venstreradikale nettstedet Klassekampen-forum har det til tider v\xc3\xa6rt satt fram krass kritikk av NFMA. En rekke debattanter anklaget organisasjonen for \xc3\xa5 g\xc3\xa5 langt i retning av \xc3\xa5 blande antisemittisme med kritikk av sionismen, og dermed gj\xc3\xb8re seg til representanter for Israel-lobbyen. Selv om organisasjonen blant annet p\xc3\xa5 sine n\xc3\xa5 nedlagte nettsider hevdet at selv legitim kritikk av Israel bidrar til \xc3\xa5 legitimere overgrep mot j\xc3\xb8der i og utenfor Israel, presiserte de samtidig at de skiller mellom kritikk av Israel og antisemittisme.'